Case ID: 1086195
Sentence 2: Cavabdeh inzibati orqan müvəqqəti xarakterli müdafiə tədbiri barədə ərizəyə etiraz verərək iddiaçının ərizəsinin rədd edilməsi barədə qərardad qəbul edilməsini xahiş etmiş, inzibati akt hesab olunmayan səyyar vergi yoxlamasının keçirilməsi haqqında qərarın iddiaçı tərəfindən mübahisələndirilməsinin əhəmiyyətsiz olduğunu bildirmiş və qeyd etmişdir ki, yoxlama materiallarının təhlili zamanı cəmiyyət tərəfindən 2017-ci il üzrə təqdim edilmiş mənfəət vergisinin cari bəyannaməsinin 221.15 sətrində 448,71 min manat sair xərc göstərildiyi halda yoxlama ilə həmin xərc silinmiş, lakin aktda sair xərclərin azaldılması səbəbləri qeyd edilməmiş, bundan başqa cəmiyyət tərəfindən 2017-ci il üzrə təqdim edilmiş cari mənfəət vergisi bəyannaməsinin 221.6-cı sətrində ezamiyyə xərcləri göstərilmədiyi halda səyyar vergi yoxlaması ilə 44,48 min manat ezamiyyə xərcləri gəlirin əldə edilməsi ilə bağlı xərclərə aid edilmiş, lakin aktda bu barədə müvafiq qeydlər aparılmamış, habelə həmin xərcləri təsdiq edən sənədlər yoxlama materiallarına əlavə edilməmişdir.Məhkəmələrin mövqeyi 1 saylı Bakı İnzibati-İqtisadi Məhkəməsinin 2-1(81)-3825/2019 nömrəli, 12 sentyabr 2019-cu il tarixli qərardadına əsasən, ərizə təmin edilmişdir.